وزارت اطلاعات ونشریات
بیوروآف آؤٹ ریچ کمیونی کیشن نے ’آزادی کا امرت مہوتسو‘ منانے کے لیے ریاستوں/ مرکز کے زیر انتظام علاقوں میں نمائشوں کا اہتمام کیا
نئی دہلی ،12 مارچ ، 2021، ’ آزادی کا امرت مہوتسو‘ کی شروعات وزیر اعظم جناب نریندر مودی کی طرف سے آج گجرات میں احمدآباد کے مقام پر افتتاحی تقریب سے ہوئی۔ آزادی کے 75 سال ملک گیر پیمانےپر منانے کے وزیر اعظم کے وژن کے مطابق بیورو آف آؤٹ ریچ کمیونی کیشن نے پورے ملک میں مختلف ریاستوں اور مرکز کے زیر انتظام علاقوں میں 32 مقامات پر فوٹو نمائشنوں کا اہتمام کیا۔ ان نمائشوں کا مقصد مجاہدین آزادی کو خراج عقیدت پیش کرنا اور آزادی کی جدوجہد میں ان کے رول کو یاد کرنا ہے۔ ان نمائشوں کے ذریعے یہ بھی کوشش کی گئی ہے کہ ملک کے مختلف حصوں میں آزادی کی جدوجہد کرنے والے ایسے جانبازوں کے رول کو اجاگر کیا جائے جن کے بارےمیں لوگ نہیں جانتے۔
ملک کے تمام حصوں میں منعقد ہونے والی نمائش میں بڑی تعداد میں لوگ شامل ہوئے۔ انھوں نے ملک کی آزادی کی جدوجہد کے پیچھے چھپی ہوئی کہانیوں کے بارے میں معلوم کرنے میں بڑی دلچسپی کا اظہار کیا۔ ایسے پینلوں کی نمائش کی گئی جن میں بابائے قوم مہاتما گاندھی، سردار پٹیل، نیتاجی سبھاش چندر بوس اور دیگر مجاہدین آزادی کی زندگیوں کو اجاگر کیا گیا ہے۔ تاریخی دانڈی مارچ، ہمارے مجاہدین آزادی کی زندگی کے نایاب مناظر ، آزادی کے پہلے کے دور کے اخبارات کی کلیپنگ کی نمائش کی گئی۔
گجرات کے ریجنل آؤٹ ریچ بیوروز  نے گودھرا، جونا گڑھ/بھج اور سورت میں وزیر اعظم جناب نریندر مودی کی طرف سے اصل تقریب کا افتتاح کئے جانے کے فوراً بعد امرت مہوتسو کی سرگرمیوں کو شروع کیا گیا۔
جے پور میں راجستھان کے گورنر جناب کلراج مشرا نے تقریب میں شرکت کی۔ انھوں نے ا مید ظاہر کی کہ آزادی کی جدوجہد کے جانباز نوجوانوں کو نیو انڈیا کے لیے کا م کرنے کے سلسلے میں فیضان بخشیں گے۔ ریاست کے کلچر کے وزیر جناب بی ڈی کلا بھی اس موقع پر موجود تھے۔
تلنگانہ کے شہر نظام آباد کے مقامی لوگ تقریب میں مقامی مجاہد آزادی اننت کمار کنہارے کی تصویر دیکھ کر بہت زیادہ خوش ہوئے، جو مہاراشٹر سے ترک وطن کرکے آئے تھے اور انھوں نے نظام آباد میں آزادی کی جدوجہد میں حصہ لیا تھا۔
مدھیہ پردیش کے شہر بھوپال میں وزیر اعلیٰ جناب شیور راج سنگھ چوہان نے ریاست کے وزیر صحت جناب پربھورام چودھری کے ساتھ مل کر تقریب کا افتتاح کیا۔ مہو، اندرو میں ،ریاست کے کلچر کے وزیر نے تقریب کا افتتاح کیا۔
چھتیس گڑھ کے شہر رائے پور میں فوٹو نمائش کا اہتمام کیا گیا جس کا افتتاح کلچر کے وزیر جناب امرجیت بھگت نے کیا۔
پنجاب میں گورنر اور مرکز کے زیر انتظام علاقے کے ایڈمنسٹریٹر جناب وی پی سنگھ بدنور نے افتتاحی تقریب میں شرکت کی۔ شملہ میں اسی طرح کی ایک تقریب میں شرکت کرتے ہوئے ہماچل پردیش کے گورنر جناب بندارو دتاترے نے کہا کہ نوجوانوں کو ہماری آزادی کی جدوجہد سے ترغیب حاصل کرنی چاہئے تاکہ قوم ترقی کرسکے۔ ریاست کے شہری ترقیات کے وزیر جناب سریش بھاردواج بھی اس موقع پر موجود تھے۔
آر او بی جموں میں بریگیڈیئر راجندر سنگھ جیسے لیڈروں کو یاد کیا گیا، تقریب میں لیفٹیننٹ گورنر جناب منوج سنہا نے شرکت کی۔ آل انڈیا ریڈیو کے پرنسپل ڈی جی جناب این۔ وی۔ ریڈی نے آر او بی گواہاٹی میں امرت مہوتسو نمائش کا افتتاح کیا۔
چنئی میں آر او بی کی طرف سے منعقدہ نمائش کا افتتاح گورنر جناب بنواری لال پروہت نے کیا۔ آر او بی پینانور میں، کیرالہ کے مجاہد آزادی وی پی اپوکٹا پوتھووال نے تقریب میں شرکت کی۔ کیرالہ میں تروچیرا پلی مننتھاوڑی، وائیناڈ اور کندرا کلم میں بھی نمائشوں کا اہتمام کیا گیا۔ گورنر جناب عارف محمد خاں اور چیف سکریٹری بھی نمائش دیکھنے گئے جس کا افتتاح اے ڈی جی، آر او بی جناب وی پلانی چامی نے کولم میں کیا۔